en id en en en af af nl en nl es en en en nl en nl af en af en af af en en af af hsb en af af cs en la en af en nl af en en af af en en af nl en en af af af en en
AKG.WORKS – Portfolio: André Gerber
Wag, ek kry gou my foon [en soos sulke goed]
Die Eindelose Konstellasies: ‘n Gedagtedroom
Die ekonomie stort in duie. Werk is skaars. Liefde is min. Moord. Armoede. Donna Claire. Só ŉ gru wêreld laat net een vraag: Wanneer laas het ons saam gebad? Na hul ma se dood sal Gideon enigiets doen om landuit te trek. Maar vliegtuigkaartjies is duur, en Quintin wil nog net een keer mani-pedi’s uitruil. In ŉ woonstel wat spook met die herinneringe van ŉ giftige jeug, moet twee broers wedersyds probeer die swere ontsmet. Is bloed dikker as badwater? Net Johan Stemmet sal weet. ŉ Donker komedie oor selfsug, hebsug en die prys van mag.
Ek skeer nie my beenhare nie. My ma: Wat as jy in ‘n ongeluk kom, dan gaan die dokter nie aan jou wil vat nie. Record jy dié? Baie keer as ek alleen is… Wag, ek kry gou my foon! Ek het al my pa se skeermes gebruik om my bikinilyn te skeer. Record jy nog? Wat sal ek doen om myself… uhm… soos… ek wens net soms geen ou wil vir my kyk nie. [‘n Onhoorbare oomblik in die opname.] Ek gaan die recording nou stop. Nee, moenie dit sto…
'n Volkswagen Caddy word op ’n klein dorpie deur ’n bom verwoes. Twee tieners wat in die voertuig was, sterf. Niemand weet wie die bom geplant het, of waarom nie. Die onsekerheid en vrees lei tot  spanning, forseer onderdrukte vooroordele na die oppervlak en veroorsaak suurdeeg in elke verhouding. Soos die skokgolwe al wyer uitkring, breek dit deur die vernis van oënskynlike vreedsaamheid en ontbloot ’n gemeenskappie vol gefragmenteerde verhoudings.
Waar kan ’n voorliefde vir mode, muffins en One Direction gelyktydig seëvier? Die deure van ’n meisieskool word op ’n skrefie oopgestoot. 704 leerders met 704 stories is gedistilleer om beide die banale en die groot ervarings van ’n tienermeisie bloot te lê: die neurose, vrese, angs, paniek en vreugde van vyf jaar se groeipyne waar “maanskyn en rose” ’n gedig is wat jy in Graad 10 behandel. ’n Kykie in ’n wêreld waar jou matriekafskeidrok ’n staatsgeheim is, waar bad hair days jou laaste kommer is en waar ’n A-gemiddeld die standaard is.
Lorem ipsum dolor sit amet, consectetur adipiscing elit. Cras in finibus ex. Nullam rhoncus erat et elit imperdiet auctor. Praesent molestie quam in diam consectetur placerat. Aliquam ultrices elementum lacus ac dapibus. Curabitur vulputate lobortis sem et hendrerit.
SNEEUWITJIE EN DIE SEWE ZOMBIES
‘n Sterretjie val uit die hemel en beland in ‘n woud wat wemel van zombies. ‘n Boerenooi red haar en saam moet hulle almal in feetjieland red van die bose Sneeuwitjie en haar swerm zombies. ‘n Verfrissende melodramatiese eenbedryf musical met musiek deur André Gerber en teks en lirieke deur Christiaan Olwagen.
In die Eden van Katima Mulilo, lank voor die Grensoorlog en die Winde van Verandering, trou 'n polisieman met 'n agtienjarige Katolieke dame. 50 Jaar later word hulle en hul nasate in die mees onverwagte manier beproef met die ontbloting van 'n donker Afrikanergeheim. 'n Briljante familiedrama oor verbode vrugte, listige slange, geloof, hoop, liefde… en verraad.
'n Toneelstuk deur August Strindberg. Studenteproduksie.
'n Toneelstuk deur Henrik Ibsen. Studenteproduksie.
André Gerber is ŉ jong teaterregisseur en skrywer. In 2012 neem hy saam met Christiaan Olwagen die eerste keer aan ATKV Tienertoneel deel, en wen in daardie jaar en in 2013 die Tienertoneelkompetisie. In 2014 maak hy sy feesdebuut by die KKNK onder die alternatiewe teaterprogram, Deurbraak, met die musiekspel Boris Gudinuff. Dieselfde jaar vertoon sy en Christiaan Olwagen se Tienertoneel-wenproduksie ook by die KKNK, 'n musiekspel getiteld Sneeuwitjie en die Sewe Zombies. In 2015 debuteer hy met ...van ons vaders by die US Woordfees en wen hy weer die Tienertoneelkompetisie met sy verbatimteaterstuk, vyf: ŉ dokumentêr, wat in 2016 ook by die KKNK te sien was. Hy het ook in 2016 die Tienertoneelkompetisie se wenproduksie se teks geskryf, getiteld FRAGMENT wat in 2017 ook by die KKNK te sien was. In 2017 voltooi hy sy PhD in Drama- en Teaterstudie aan die Universiteit Stellenbosch waar hy die boek en regie van ŉ nuwe Afrikaanse musiekspel, genaamd Fees, gedoen het. Sy laaste tienertoneelproduksie, Wag, ek kry gou my foon [en soos sulke goed] is ook in 2017 as die naaswenner van ATKV-Tienertoneelkompetisie aangewys. André bied ook in 2017 en 2018 die ATKV-Tienertoneelteksskryfskool aan en doseer regie, toneelspel en teaterskepping by die Drama Departement van Universiteit Stellenbosch.